**Adapteo Oyj** on siirtokelpoisten tilojen vuokraukseen ja myyntiin erikoistunut suomalainen pörssiyhtiö, joka syntyi Cramon jakautumisen myötä kesällä 2019. Adapteo on listautunut Tukholman pörssiin, missä kaupankäynti yhtiön osakkeilla alkoi 1. heinäkuuta 2019.

Historia
--------

Cramon hallitus hyväksyi helmikuussa 2019 suunnitelman konsernin siirtokilpoiset tilat -liiketoiminnan erittäymisestä omaksi yhtiökseen, kun taas Cramolle jäisi konsernin kone- ja laitevuokrausliiketoiminta. Jakautuminen pantiin täytäntöön 30. kesäkuuta 2019, ja Adapteon osakkeiden noteeraus Tukholman pörssissä alkoi seuraavana päivänä. Cramon siirtokelpoiset tilat -liiketoimintaa vuodesta 2017 johtanut Philip Isell Lind af Hageby aloitti samalla Adapteon ensimmäisenä toimitusjohtajana.

Päätös listata Adapteo ainoastaan Tukholman pörssiin herätti kritiikkiä Cramon suomalaisissa osakkeenomistajissa, sillä näille jaettavien Adapteon osakkeiden konvertointi suomalaiselle arvo-osuustilille olisi aikaa vievää ja suhteellisen kallista. Cramon mukaan Tukholman pörssiin listaamisen taustalla oli Helsinkiä selvästi suurempi kaupankäynti.

Sijoittaja Kim Lindström kokosi syksyllä 2019 Adapteon omistajien ryhmittymän, joka edusti 15 prosenttia yhtiön osakkeista. Ryhmä luovutti joulukuussa vaatimuksensa Adapteon hallitukselle yhtiön osakkeiden rinnakkaislistaamiseksi Helsingin pörssiin. Adapteon hallitus päättikin keväällä 2020 rinnakkaislistaamisen toteuttamisesta vuoden toisen puoliskon aikana.

Liiketoiminta
-------------

Adapteon liiketoiminta koostuu siirtokelpoisten tilojen lyhyt- ja pitkäaikaisesta vuokrauksesta sekä myynnistä Pohjoismaiden ja Saksan markkinoilla. Adapteo toimii vuokrausmarkkinoilla Ruotsissa, Suomessa, Tanskassa, Norjassa ja Saksassa, sekä myyntimarkkinoilla Ruotsissa, Suomessa ja Norjassa. Yhtiön asiakaskuntaan kuuluvat muun muassa koulut, päiväkodit ja toimistot niin yksityisellä kuin julkisella sektorilla. Vuonna 2018 noin 60 prosenttia Adapteon liikevaihdosta tuli Ruotsin markkinoilta.

Lähteet
-------

1. 1 2 3 4  Vuosikertomus 2019 (PDF) (carve-out) *adapteogroup.com*. Adapteo Oyj. Viitattu 17.4.2020.
2. 1 2  Cramon jakautuminen pannaan täytäntöön, kaupankäynnin Adapteon osakkeilla odotetaan alkavan 1.7.2019  28.6.2019. Adapteo Group.  Arkistoitu 18.8.2019. Viitattu 18.8.2019.
3. 1 2  Liiketoiminnot: Markkinat ja asiakkaat Adapteo Group. Viitattu 18.8.2019.
4. ↑  Cramo jakautuu – aikoo listata Adapteon Tukholman pörssiin *is.fi*.  18.2.2019. Taloussanomat. Viitattu 18.8.2019.
5. ↑  Cramosta irtautuvalle Adapteolle nimitettiin toimitusjohtaja *Rakennuslehti*.  2.5.2019. Viitattu 18.8.2019.
6. ↑  Mustonen, Antti: Cramon Reinikkala korostaa Adapteo-listautumisen hyödyttävän kaikkia omistajia – Suomalaissijoittajille lankeaviin haittoihin etsitään ratkaisua *Arvopaperi*.  18.6.2019. Viitattu 18.8.2019.
7. ↑  Saarinen, Merja: Cramon Adapteo-osakkeiden jaosta tuli melkoinen soppa – Osakkeenomistajalle yli 100 euron kaupankäyntikulut ja kahden viikon odotus *Kauppalehti*.  17.6.2019. Viitattu 20.8.2019.
8. ↑  Sihvonen, Lauri: Kim Lindströmin johtama kapinaryhmä sai tahtonsa läpi *Arvopaperi*.  27.3.2020. Viitattu 17.4.2020.
9. ↑  Adapteo sijoituskohteena Adapteo Group.  Arkistoitu 18.8.2019. Viitattu 18.8.2019.

Aiheesta muualla
----------------

* Adapteo
* Adapteo Group (englanniksi, suomeksi)